recursal/SuperWikiNEXT-32B huggingface dataset:
**אמיתי רגב** (נולד ב-7 בדצמבר 1940) הוא מתמטיקאי ישראלי, ידוע בזכות עבודתו בתורת החוגים. רגב הוא פרופסור למתמטיקה במכון ויצמן למדע, ומופקד הקתדרה על שם הרמן טאובמן למתמטיקה.

רגב סיים את עבודת הדוקטורט שלו בשנת 1972 באוניברסיטה העברית בירושלים בהנחייתו של שמשון עמיצור.

ידוע בעיקר בשל תרומתו לתאוריה של חוגים עם זהויות פולינומיות. בין השאר הוכיח שהמכפלה הטנזורית של שתי אלגברות עם זהויות היא אלגברה עם זהויות. פיתח את מה שמכונה "תורת רגב", שמקשרת חוגים עם זהויות פולינומיות להצגות של החבורה הסימטרית, ובכך גם לטבלאות יאנג.

ביחד עם ויליאם בקנר הוכיח את השערת Macdonald-Selberg לאלגברות לי מטיפוסים B, C ו-D.

קישורים חיצוניים
----------------

* אמיתי רגב, באתר פרויקט הגנאלוגיה במתמטיקה
* דף אישי באתר מכון ויצמן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285906505171
* BIBSYS: 3112217
* BnF: cb145905464 (data)
* GND: 1226264484
* ICCU: PALV048535
* ISNI: 0000 0001 1584 583X
* LCCN: nb2003063330
* MGP: 19354
* SUDOC: 106994999
* VIAF: 258637
* WorldCat: lccn-nb2003063330

 |
**דולהינוב** (בבלארוסית: **Даўгінава**, דאוהינבה; בפולנית: **Dołhinów**; ברוסית: **Долгиново**, דולגינובו; ביידיש: **דאלהינאוו**) הוא כפר במחוז מינסק שבבלארוס, בו התקיימה עד השואה קהילה יהודית גדולה.

תולדות היישוב
-------------

האזכור הראשון לדולהינוב הוא מהמאה ה-15, ובמאה ה-16 נבנתה בו כנסייה. לאחר חלוקת פולין בשנת 1793, נכלל היישוב בתחום האימפריה הרוסית, ומשנת 1921 נכלל במחוז וילנה של הרפובליקה הפולנית השנייה. בשנת 1940, תחת שלטון הסובייטים, קיבל היישוב מעמד עירוני, ובשנת 1954 הוחזר למעמד של כפר.

יהודי דולהינוב
--------------

בשנת 1667 נמנו בדולהינוב 485 יהודים, בשנת 1847 נמנו 1,194 יהודים, ובשנת 1897 נמנו בו 2,559 יהודים, כשלושה רבעים מאוכלוסייתו. ב-1925 נמנו כ-2500 יהודים. בין מלחמות העולם חיו ביישוב כ-3,000 יהודים, כמחצית מאוכלוסייתו. בשנים אלה פעלו בכפר מפלגות ותנועות נוער ציוניות, וכן אגודת ישראל והבונד. כמו כן, פעל בכפר בית ספר מרשת תרבות. עם כניסת הסובייטים לכפר בספטמבר 1939 הולאמו בו עסקים פרטיים, ושפת הלימוד בבתי הספר הייתה יידיש.

עם פרוץ מבצע ברברוסה הגיעו לכפר פליטים יהודים רבים. ב-7 ביולי 1941 נכבש הכפר בידי הגרמנים, ואלו החלו מיד במעשי שוד ורצח של יהודים בו. ב-20 ביולי 1941 נלקחו כ-1,000 גברים יהודים מהכפר לעבודות כפייה, וכעבור חמישה ימים הוטלו על יהודי היישוב גזירות שונות, ובהן חובת ענידת אות מזהה, הגבלות תנועה וחובת תשלום סכומי כופר, תוך לקיחת ילדים כבני ערובה.

ב-1 באפריל 1942 נורו ונשרפו כ-800 יהודים בכפר. לאחר מכן רוכזו יהודי היישוב בגטו קטן שהוקם בו. ב-27 עד 29 באפריל 1942 נרצחו כ-1,200 מיושבי הגטו מחוץ לעיר, וב-22 במאי 1942 נרצחו גם כ-300 היהודים בעלי המקצועות שהושארו בו. לאחר אקציה זו הוכרז היישוב רשמית כ"נקי מיהודים", והגרמנים ביצעו מצוד אחר יהודים שנמלטו ממנו ליערות. מספר יהודים מהכפר שנמלטו ליערות הצטרפו ליחידות פרטיזנים, ובמקרה אחד נכנסו ליישוב, ולקחו ממנו נשק וציוד.

רבי יעקב קמנצקי גדל בדולהינוב.

קישורים חיצוניים
----------------

ויקישיתוף מדיה וקבצים בנושא **דולהינוב** בוויקישיתוף
* ספר יזכור לקהילת דולהינוב, בספריית העיר ניו יורק
* דולהינוב (Dołhinów), ב"אנציקלופדיה של הגטאות", באתר "יד ושם"
* "דולהינוב", באתר השטעטל הווירטואלי
* "דולהינוב", באתר JewishGen (באנגלית)
* מרטין דין (אנ'), דולהינוב, **אנציקלופדיה של המחנות והגטאות** (כרך II, חלק B, עמ' 1179–1180), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge1004057

 |
**אגם מאמי** (באנגלית: **Mummy Pond**; מילולית: אגם המומיה) הוא אגם קטן, בין קרחון סוס לקרחון לקרואה בעמק טיילור, בארץ ויקטוריה שבאנטארקטיקה.

גובהו של האגם 262 מטרים מעל פני הים.

היסטוריה
--------

### מקור השם

שמו של האגם ניתן לו על ידי הגאולוג האמריקאי ט. ל. פווה אשר ביקר באזור בדצמבר 1957. 

השם ניתן לו בשל כלבי הים החנוטים שהתגלו סביב האגם.

לקריאה נוספת
------------

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, P 715
• Galen Rowell, **Poles Apart: Parallel Visions of the Arctic and Antarctic**, P 172
• Sara Wheeler, **Terra Incognita: Travels in Antarctica**
• Lucy Jane Bledsoe, **The Big Bang Symphony: A Novel of Antarctica**, P 210
• Ana María Alonso-Zarza, Lawrence H. Tanner, editors, **Paleoenvironmental Record and Applications of Calcretes and Palustrine Carbonates**, P 99

קישורים חיצוניים
----------------

ויקישיתוף מדיה וקבצים בנושא **אגם מאמי** בוויקישיתוף
* אגם מאמי באתר הסקר הגאולוגי של ארצות הברית
* אגם מאמי באתר הגאזט האנטארקטי SCAR של ממשלת אוסטרליה
* תצלום לוויין של אזור אגם מאמי
* תצלומי אגם מאמי באתר הגאזט האנטארקטי של ממשלת ניו זילנד:
	+ תצלום אגם מאמי ועמק טיילור
	+ תצלום אגם מאמי
* תחזית מזג אוויר ארוכת טווח עבור אגם מאמי
	+ סטטיסטיקות מזג אוויר עבור אגם מאמי

הערות שוליים
------------

1. 1 2 3  מידע גאוגרפי והיסטורי
2. ↑  מידע גאוגרפי
**דוליוזאוריסקוס** (שם מדעי: *Doliosauriscus*) הוא סוג של סינאפסיד בן קבוצת הדינוצפאליה, אשר התקיים באמצע הפרם. המאובנים שלו התגלו ברוסיה במחוז אורנבורג והם הוגדרו ב-1961 בידי החוקר הגרמני אוסקר קון (אנ'). הסוג כלל 2 מינים: *Doliosauriscus yanshinovi* ו-*Doliosauriscus adamanteus*. הממצאים של המין השני התגלו סמוך לעיר סמרה שעל נהר הוולגה.

הדוליוזאוריסקוס היה זוחל טורף בעל ניבים גדולות בקדמת הלסת, דומות מעט לניבי שנחרבים, והוא הגיע לאורך של מעל 4 מטרים. אורך הגולגולת שלו הגיעה ל-53 ס"מ בממוצע. במראהו דמה לסוגים אנטאוזאורוס וטיטאנוצפלוס (אנ') מדרום אפריקה, שגם הם היו טורפים מטילי אימה. היה לו צוואר שרירי וחלל עיניים מוגבה מעל מרבית הלסת. החלק העליון של הראש היה נוקשה ודמה מעט לקסדה כמו של דינוזאור פכיצפלוזאורוס. עם זאת למעשה הוא היה קרוב בהרבה ליונקים מאשר לדינוזאורים.

טורף זה היה טורף-על בעל שרירי רגליים חזקים שניזון ממרבית החיות בתחומי רוסיה של הפרם, לרבות דו-חיים גדולים, דמויי תנינאים ומהסקוטוזאורוס. הוא ניזון כנראה גם מסינאפסידים אחרים, לרבות מדינוצפאלים אחרים כמו *Ulemosaurus*.

קישורים חיצוניים
----------------

ויקישיתוף מדיה וקבצים בנושא **דוליוזאוריסקוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
אפקט דולי זום הנוצר בעזרת מחשב.
ה**דולי זום**, נקרא גם בשם **"אפקט ורטיגו"** הוא אפקט קולנועי הנוצר בעזרת מצלמה, ומערער את תפיסת הראייה הנורמלית בעיניי הצופה.

האפקט נוצר על ידי שילוב של שינוי תנועה מכנית בתוך המצלמה, יחד עם שינוי קינטי של המצלמה. הצלם משנה את זווית הראייה (FOV= field of view) בעדשה- הוא יוצר זום מבחינה מכנית. תוך כדי כך, הצלם גורר את המצלמה אחורנית בעזרת מתקן הדולי. שילוב שני האלמנטים יוצר את האפקט. אם נעשה באופן ראוי, נראית הדמות המצולמת כאילו נשארת באותו הגודל אך הרקע מתעוות ומשתנה, הן בפרספקטיבה והן בגודל הפרטים.

ניתן גם להשתמש בדולי זום באופן הפוך; כלומר המצלמה מצלמת בזום אאוט, והדולי מתקרב פיזית לאובייקט המצולם. הנראות הוויזואלית לצופה היא או שהרקע לפתע משתנה בגודלו ובפרטים ומציף את עומק התמונה הקדמי, או שהחזית משתלטת על האווירה והרקע מתרחק- תלוי איזה סוג דולי מבוצע.

מערכת הראייה האנושית משתמשת גם בגודל וגם בפרספקטיבה כדי לשפוט גודל יחסי של אובייקטים, לכן כשהעין מבחינה בשינוי פרספקטיבה ללא שינוי בגודל, מתקבל אפקט בעל אופי מטריד שגורר תחושה רגשית חזקה, על כך נוהגים במאים להשתמש באפקט זה בערבון מוגבל.

האפקט נצפה בשימוש לראשונה על ידי הבמאי הרומני סרג'יו חזום, אך הפך לאפקט ממשי בקולנוע על ידי אירמין רוברט, צלם בחברת ההפקה סרטי פרמאונט, בסרטו של אלפרד היצ'קוק, ורטיגו; סרט זה הפך לאחד הסרטים הנודעים ביותר שבהם נראה האפקט.

שמות חלופיים
------------

דולי זום הפוך ידוע גם בשמות:

* "זידו"
* "זולי" (הלחם מילים של "זום" ו"דולי")
* "זום היצ'קוק" או "אפקט ורטיגו"
* היצ'קוק שוט
* "טריפל רברס זום"
* "רברס טראקינג שוט"
* "באק זום טראוולינג"
* "טרומבון שוט"
* "זום מלתעות"
* "קונטרה זום"

מטרות האפקט
-----------

הדולי זום נפוץ בקרב קולנוענים המבקשים להעביר תחושה של ורטיגו, "תחושה של נפילה גופנית", תחושת חוסר מציאות, או תחושה כי הדמות בסרט חוותה הארה או הבנה הגורמת לה לזעזוע עמוק ובלבול. אחרי שהיצ'קוק גרם לעלייה בשימוש באפקט (הוא השתמש בו שוב בנקודת המפנה בסרטו מארני), הטכניקה שימשה יוצרי סרטים רבים, ולבסוף הפכה למעין גימיק או קלישאה. הבמאי האמריקאי סטיבן ספילברג הפך את האפקט לקלישאה של ממש, לאחר שהשתמש בו בסרטו "מלתעות", בשוט המפורסם בו מפקד המשטרה ברודי המום בסצנת מתקפת הכריש (זאת לאחר הקדמה מותחת לפני השימוש באפקט).

הערות שוליים
------------

1. ↑  "Hitchcock's Vertigo: One Viewer's Viewing".
2. ↑  "The "Vertigo shot" and the oneiric frame". אורכב מ-המקור ב-2007-09-15. נבדק ב-2015-06-12.
שני צרצרים בכלובים בבייג'ינג
**קרב צרצרים** הוא ספורט בו משסים צרצרים ממין זכר אחד בשני. זוהי מסורת בת יותר מאלף שנה, מאז ימי שושלת טאנג, אשר זוכה בשנים האחרונות לעדנה מחודשת בסין. בניגוד לתחרויות ספורט אחרות המערבות בעלי חיים, כגון מלחמת שוורים או קרב תרנגולים, נדיר כי נגרם נזק חמור לצרצרים והם משוחררים בסיום הקרבות. על כן יש הטוענים כי לא מדובר בספורט אכזרי.

היסטוריה
--------

קרבות הצרצרים טופחו על ידי קיסרי שושלת טאנג והפכו מאוחר יותר לפופולרים בקרב פשוטי העם. במאה ה-13 ראש ממשלת שושלת סונג הדרומית, ג'יה סידאו, כתב מדריך קרבות ויש המאשימים כי האובססיה שלו תרמה לנפילת האימפריה. בשנות מהפכת התרבות בסין הוגדר הספורט כתחביב בורגני לא חוקי. מסורת קרבות הצרצרים זוכה בשנים האחרונות לעדנה בקרב הדור הצעיר.

תרבות
-----

במקאו מתנהלים קרבות צרצרים במלונות. קרבות אלו כוללים הימורים, פרסים ואף שירותי קבורה. בסין עצמה בלתי חוקי להמר על קרבות צרצרים, אולם הקרבות עצמם חוקיים ומתקיימים בערים הגדולות. בבייג'ינג מקיימת "האגודה לקרבות צרצרים" תחרויות ואליפויות. עונת הקרבות מתחילה בקיץ והאליפויות מתקיימות בסתיו, בסוף ספטמבר. הצרצרים נמכרים ברחובות ובשווקים ייחודיים. בשנת 2010 הוצאו יותר מ-63 מיליון דולר על צרצרים.

הצרצרים המובחרים מגיעים מצפון מחוז שאנדונג והם בעלי שושלות יוחסין. כל צרצר נשמר בכלי משלו, הם מואכלים על ידי מומחים לתזונת צרצרי קרבות, ותזונתם כוללת חסילונים טחונים, שעועית אדומה וכבד עז. לפני ליל הקרב, מושלכות נקבות לכלים כדי להמריץ את הזכרים. 

הקרב עצמו מתרחש בקופסה קטנה, כאשר בעלי הצרצרים מדרבנים אותם לצאת אחד כנגד השני באמצעות גירוי מחושיהם במקלות במבוק דקים. המנצח הוא זה שתוקף ומבריח או משתק את הצרצר השני. בשל קוטנה של זירת הקרב מוקרנים לעיתים הקרבות על מסכים גדולים, על מנת שצופים נוספים יוכלו לחזות במתרחש. הצרצרים המפסידים משוחררים לרוב ואילו המנצחים זוכים לתהילה.

ראו גם
------

* קרבות חרקים

קישורים חיצוניים
----------------

ויקישיתוף מדיה וקבצים בנושא **קרב צרצרים** בוויקישיתוף
* ההיסטוריה של קרבות הצרצרים בסין

הערות שוליים
------------

1. ↑  אנדרו ג'ייקובס (ניו יורק טיימס), הצרצרים בסין יוצאים לקרב, באתר הארץ, 4 בדצמבר 2011
**גיתה תורקלסדוטיר** (באנגלית עתיקה: **Gȳða Þorkelsdōttir**; ‏997–1069 לערך) הייתה אשתו של גודווין, רוזן וסקס, אחד מן המנהיגים האנגלו-סקסים החשובים, נינתו של האראלד הראשון, מלך דנמרק "כחול השן", גיסתו של קאנוט הגדול וקרובתו של סוון הראשון, מלך דנמרק. אמם של הרולד השני, מלך אנגליה, טוסטיג גודווינסון ואדית מווסקס, שנישאה לאדוארד המודה.

שניים מבניה, הרולד (לימים מלך אנגליה) וטוסטיג, רוזן נורת'מבריה הובילו את שני הצדדים הניצים ונלחמו זה בזה משני צידי המתרס בקרב גשר סטמפורד, בו נהרג טוסטיג. בקרב הייסטינגס, פחות מחודש לאחר מכן, נלחמו זה לצד זה ומצאו את מותם שלושה מבניה, הרולד, גירת' ולאופוויין.

לאחר הכיבוש הנורמני של בריטניה על ידי ויליאם הכובש ב-1066 עברה גיתה להתגורר באקסטר והנהיגה שם את התנגדות העיר לוויליאם ב-1067, שסופה היה במצור וכניעה של העיר. לאחר שלא הצליחה לקבל מידי ויליאם את גופת בנה המלך הרולד, עזבה את אנגליה לסקנדינביה ואדמותיה הוחרמו על ידי הכתר.

צאצאיה
------

* סוון (Sweyn) גודווינסון (1020–1052), רוזן הרפורדשייר. הוגלה ומת לאחר שובו ממסע צליינות לארץ הקודש.
* הרולד גודווינסון (1022 - 14 באוקטובר 1066) הוא הרולד השני, מלך אנגליה. נהרג בקרב הייסטינגס.
* אדית מווסקס (1025–1075), מלכה רעיה של אדוארד המודה.
* טוסטיג גודווינסון (1026 - 25 בספטמבר 1066), רוזן נורת'מבריה. נהרג בקרב גשר סטמפורד.
* גירת' (Gyrth) גודווינסון (1030 - 14 באוקטובר 1066). נהרג בקרב הייסטינגס.
* גונהילדה (Gunhilda) מווסקס (1035–1080), נזירה.
* לאופוויין (Leofwine) גודווינסון (1035 - 14 באוקטובר 1066). נהרג בקרב הייסטינגס.
* וולפנות' (Wulfnoth) גודווינסון (1040–1094). חי רוב ימיו בשבי בנורמנדי.

קישורים חיצוניים
----------------

* ההיסטוריה של בני גודווין

הערות שוליים
------------

1. ↑  ביוגרפיה של הרולד השני
**פולי ווקר** (באנגלית: **Polly Walker**; נולדה ב-19 במאי 1966 בוורינגטון) היא שחקנית אנגלייה, מועמדת פרס גלובוס הזהב לשחקנית ראשית בסדרת דרמה לשנת 2005 על תפקידה בסדרה "רומא" מבית HBO.

ביוגרפיה
--------

ווקר החלה את דרכה כרקדנית, אך כבר בגיל 18 נאלצה לזנוח את העניין עקב פציעה. היא החלה להתעניין במשחק, ולמדה בדרמה סנטר בלונדון. מאוחר יותר הצטרפה לרויאל שייקספיר קומפני, וגילמה מספר תפקידים קטנים לתקופה קצרה.

ב-1990 גילמה לראשונה תפקיד ראשי בסדרת טלוויזיה (לורנה דון), וכעבור שנה ערכה את הופעת הבכורה הקולנועית שלה, בסרט הקולנוע הצרפתי "Les Équilibristes". ב-1992 השתתפה בסרט הקולנוע "משחקים פטריוטיים", לצידו של האריסון פורד, בו גילמה פעילה אנגלייה במחתרת האירית. סרטים נוספים בהם השתתפה ווקר בהמשך, ושזכו להצלחה בינלאומית, כללו את "התחדשות" (1995), "אמה" (1996), "8 וחצי נשים" (1999) ו-"טיהור מוחלט" (2002). ב-2003 גילמה את דמותה של לוסטה בסדרת טלוויזיה המבוססת על ספרו של תומאס הרדי, "ראש העיר קסטרברידג'", בהפקת ערוץ ITV.

בין 2005 ל-2007 גילמה ווקר את דמותה של אטיה המניפולטיבית בסדרת הטלוויזיה "רומא". הופעתה בסדרה זיכתה אותה במועמדות לפרס גלובוס הזהב בקטגוריית השחקנית הטובה ביותר בסדרת דרמה בשנת 2005.

בין 2016 ל-2019 שיחקה ווקר בעונות 5-3 של סדרת הטלוויזיה המשטרתית "שחיתות" בדמותה של ג'יל.

בשנת 2019 שיחקה בסדרת הטלוויזיה האמריקאית "פניוורת'" ברשת Epix, את דמותה של בטי סייקס.

בשנת 2020 החל לשחק בסדרת הטלוויזיה "מכשפת" שעלתה לשידור ביולי באותה השנה בכל הפלטפורמות של שירות הזרמת המדיה "נטפליקס".

קישורים חיצוניים
----------------

* פולי ווקר, במסד הנתונים הקולנועיים IMDb (באנגלית)
* פולי ווקר, באתר "אידיבי", מאגר הידע העברי לקולנוע ישראלי ועולמי
* פולי ווקר, באתר AllMovie (באנגלית)
* פולי ווקר, במסד הנתונים הקולנועיים KinoPoisk (ברוסית)

* פולי ווקר, באתר "רומא"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437819205171
* BIBSYS: 6088936
* BNE: XX1295905
* BnF: cb14056281k (data)
* GND: 139863575
* ISNI: 0000 0000 7824 1681
* LCCN: no98067816
* NKC: xx0095380
* NLA: 58785070
* NLP: A12555939
* NTA: 242987303
* SNAC: w6mp6z8r
* SUDOC: 144362546
* VIAF: 102701720
* WorldCat: lccn-no98067816

 |
**נוֹבִי בֶּצֶ'יי** (בסרבית בכתב קירילי: **Нови Бечеј**, בסרבית בכתב לטיני: **Novi Bečej**) היא עיר ורשות מקומית בסרביה השוכנת במחוז באנאט המרכזי אשר בפרובינציית וויבודינה.

היסטוריה
--------

במהלך המאה ה-9 הוקם במקום מנזר בנדיקטיני. בשלהי המאה ה-11, עת נשלט האזור על ידי ממלכת הונגריה מתועד לראשונה ישוב במקום. ב-1551 נכבש היישוב על ידי צבאו של סולימאן הראשון, סולטאן האימפריה העות'מאנית. לאחר מלחמת האימפריה העות'מאנית-הליגה הקדושה (1683–1699) עברה נובי בצ'יי לחזקת ממלכת הבסבורג שתחת האימפריה הרומית הקדושה. במהלך המאה ה-19 נשלט האזור על ידי האימפריה האוסטרית ובהמשך האימפריה האוסטרו-הונגרית. לאחר מלחמת העולם הראשונה הועבר האזור לחזקת ממלכת יוגוסלביה.

באפריל 1941, במהלך מלחמת העולם השנייה פלשה גרמניה הנאצית ליוגוסלביה והכניעה אותה תוך ימים אחדים. יוגוסלביה חולקה למספר אזורי כיבוש ואזור הבאנאט ובכללו העיר נובי בצ'יי נותר בחזקת הגרמנים. בשלהי 1944 שוחררה העיר על ידי צבא השחרור העממי של יוגוסלביה ולאחר המלחמה נכללה בשטחי הרפובליקה הפדרלית הסוציאליסטית של יוגוסלביה. בראשית שנות ה-90 של המאה ה-20, לאחר התפרקות יוגוסלביה נכללה נובי בצ'יי בשטחי סרביה.

הקהילה היהודית
--------------

יהודים הגיעו לנובי בצ'יי ככל הנראה בראשית המאה ה-19 וב-1828 הוקם במקום בית עלמין. ב-1839 נמנו בעיר 154 יהודים. ב-1865 הוקם בית הכנסת של הקהילה. ב-1910 התגוררו בנובי בצ'יי 228 יהודים.

לאחר מלחמת העולם הראשונה נרשמה בנובי בצ'יי פעילות ציונית והוקמו סניף של ההסתדרות הציונית ביוגוסלביה וארגוני נוער וכן הופץ עיתון קהילתי בהונגרית. בפרוץ מלחמת העולם השנייה התגוררו בנובי בצ'יי 204 יהודים.

לקהילה זו השתייכו יהודי הכפר בּאוֹדְרָה (סרבית: Beodra) אשר אוחד לאחר מלחמת העולם השנייה לשטחי הכפר נוֹבוֹ מִילוֹשֶבוֹ(אנ'). קהילה נוסדה שם במחצית השנייה של המאה ה-19. ב-1880 הוקם בית כנסת. הקהילה חרבה בשואה. ב-1941 נהרס מבנה בית הכנסת.

לאחר כיבוש יוגוסלביה על ידי גרמניה הנאצית הוחל ברדיפת יהודים. נערכו אקציות בעיר ובכפרי הסביבה ובהן נעצרו מרבית התושבים היהודים. הם רוכזו בבית הכנסת בנובי בצ'יי ומשם גורשו לבלגרד ולפנצ'בו. שם מצאו חלקם את מותם והשאר גורשו אל מחנות ההשמדה ונרצחו שם. הקהילה לא חידשה את פעילותה וב-1961 התגוררו בנובי בצ'יי שלושה יהודים. ב-1947 נהרס מבנה בית הכנסת.

קישורים חיצוניים
----------------

ויקישיתוף מדיה וקבצים בנושא **נובי בצ'יי** בוויקישיתוף
* 

* אתר האינטרנט הרשמי של נובי בצ'יי
* רשימת נרצחים בשואה מהעיר נובי בצ'יי, במאגר המידע של יד ושם
* Aleksandra Terzić ,Željko Bjeljac,‏‏ The extermination of jewish population and heritage in BAČKA region of ap vojvodina-serbia (באנגלית)

הערות שוליים
------------

1. ↑  , **מפקד האוכלוסין בסרביה (2011)**, באתר הלשכה המרכזית לסטטיסטיקה בסרביה, אוחזר ב-14 במרץ 2015 (בסרבית).
2. ↑  "בצ'יי החדשה" להבדיל מהעיר הסמוכה סטארי בצ'יי, דהיינו "בצ'יי הישנה"
3. 1 2  אתרי מורשת בוויבודינה, באתר jewish-heritage, אוחזר ב-14 במרץ 2015 (באנגלית).
4. ↑  בית הכנסת בנובי בצ'יי, vojvodinacafe.rs, אוחזר ב-17 במרץ 2015 (בסרבית).
5. ↑  **הקהילה היהודית בנובי בצ'יי**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 177.

|  |  |
| --- | --- |
| בקרת זהויות עריכת הנתון בוויקינתונים | 
* GND: 7582139-4
* NKC: ge1088898

 |
**בריידי הנדר** (באנגלית: **Brady Hender**; נולד ב-29 באוגוסט 1996) הוא שחקן קולנוע וטלוויזיה אמריקאי.

ביוגרפיה
--------

הנדר נולד ב-29 באוגוסט 1996 בקאטי, (אנ') טקסס. אחיו ברנדון ואחותו טיילר גם הם שחקנים.

קריירה
------

תפקידו הראשון היה בשנת 2006, בסרט המבוסס על ספרו של טרומן קפוטה, ידוע לשמצה. שנה לאחר מכן הופיע בפרק בסדרת הטלוויזיה היחידה.

בשנת 2008 הופיע לצד בילי זיין בסרט הקולנוע "The Man Who Came Back". בשנת 2010 הופיע בסדרת הטלוויזיה "The Forgotten" ובסרט האימה "Psychic Experiment".
בשנת 2011 בופיע בפרק בסדרת הטלוויזיה חוק וסדר: לוס אנג'לס. באותה שנה הופיע בסרט הקולנוע פרויקט X.

בשנת 2013 הופיע בפרק בסדרת הטלוויזיה אימה אמריקאית. בשנת 2015 הופיע בסרט הקולנוע "WWJD What Would Jesus Do? The Journey Continues". שנה לאחר מכן הופיע בתפקיד חוזר קומדיית המצבים, "Those Who Can’t".

בשנת 2017 הופיע בפרק בסדרת הטלוויזיה צ'אנס. בשנת 2019 הופיע בפרק בסדרת הטלוויזיה "A Girl Named Jo".

בשנת 2020 שיחק בסרט הקולנוע "Lost Girls: Angie's Story". באותה שנה הופיע בפרק בסדרת הטלוויזיה הצילצול הגואל. בשנת 2022 הופיע בסרט "Romeo and Juliet Killers".

קישורים חיצוניים
----------------

* בריידי הנדר, ברשת החברתית אינסטגרם
* בריידי הנדר, במסד הנתונים הקולנועיים IMDb (באנגלית)
* בריידי הנדר, באתר Rotten Tomatoes (באנגלית)

הערות שוליים
------------

1. ↑  Brady Hender Death Fact Check, Birthday & Age | Dead or Kicking, Dead or Kicking, ‏3 באוגוסט 2019
2. ↑  "Taylar Hender bio". Webs.com: Taylar Hender. נבדק ב-3 במרץ 2012. `{{cite web}}`:  (עזרה)
זאקי במאי 2014
**טום זאקי** (באנגלית: **Tom Szaky**, נולד ב-1982) הוא מייסד ומנכ"ל חברת טרהסייקל (Terracycle), המייצרת מוצרי צריכה העשויים פסולת ואף ארוזים בפסולת.

שנים ראשונות
------------

טום זאקי נולד בבודפשט שבהונגריה ב-1982 והיגר עם משפחתו לקנדה ב-1987. בגיל 14 החל לעסוק בעיצוב אתרי אינטרנט, מיזם שהתפתח לשלושה עובדים ומספר פרסי עיצוב קנדיים. בשנת 2001 החל זאקי ללמוד באוניברסיטת פרינסטון והקים את חברת טרהסייקל. לאחר שנה הוא נשר מהלימודים על מנת להתמקד בפיתוח החברה.

טרהסייקל
--------

התפישה העסקית של זאקי מחברת בין הידידותי לסביבה לרווחי, ככזאת החברה היא אחד מסיפורי ההצלחה של המגזר הרביעי. בין פריצות הדרך שנעשו במסגרת החברה ניתן למנות את מסחור הוורמיקומפוסט (קומפוסט תולעים) ששווק כדשן נוזלי בבקבוקי משקה משומשים תחת התווית "קקי של תולעים". המוצר הפך לאחד ממוצרי הדשן המובילים בנישה הירוקה; הפצה בכל הרשתות המובילות בצפון אמריקה, מתוך תפישה עסקית שמוצר ירוק צריך להמכר במחיר תחרותי ביחס למקבילות "הרגילות" ולבסס פלח שוק משמעותי; ויצירת מודל אחריות תאגידית ייחודי: איסוף אריזות הממומן על ידי היצרנים.

בשנת 2009 יצא לאור ספרו "מהפכה בבקבוק" (Revolution in a bottle), המספר את סיפורה של חברת טרהסייקל. זאקי היה נשוי בעבר לפסנתרנית סויאן ליי (soyeon lee) וכיום הוא נשוי למעצבת התכשיטים הישראלית אביגיל אדם.

קישורים חיצוניים
----------------

* אשר שכטר, הטייקון שחי בזבל, באתר הארץ, 2 בפברואר 2012
* הרצאה על התפתחות המודל העסקי של טרהסייקל בכנס שימוש חוזר שנערך בישראל (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1190905981
* VIAF: 756156374123607710001
* WorldCat: viaf-756156374123607710001

 |
חיזוי תמליל על ידי Microsoft Word
**תמליל אוטומטי** הוא קטע תמליל באורך משתנה, מוכן וזמין מראש בזיכרון המחשב ומוצע כתוספת למסמך עבור מי שמחבר אותו, על ידי תוכנת מחשב (כגון מעבד תמלילים), בזמן חיבורו או עריכתו. קטע התמליל עשוי להיות באורך של אותיות בודדות עד פסקאות אחדות, והוא נבחר על ידי המשתמש מתוך תפריט, מוצע על ידי תוכנת המחשב לאחר הקלדת רצף מילים או אותיות מסוים, כך שהוספתו דורשת רק אישור מהיר בלחיצת כפתור מצד המשתמש (חיזוי תמליל / חיזוי מילים), או אפילו מתווסף באופן אוטומטי לחלוטין למסמך (השלמת תמליל / השלמת מילים).

תמליל אוטומטי חוסך מזמנם של אנשים, שמקלידים מסמכים רבים בעלי תוכן דומה, או משמש כאביזר טכנולוגיה מסייעת, המשפר את תפקוד ההקלדה של אנשים עם לקות. לקות כזו יכולה להיות לקות תנועה, המאטה את קצב ההקלדה או הופכת אותה למעייפת או כואבת, דיסגרפיה – הפרעה קוגניטיבית המתבטאת בטעויות איות תדירות או חוזרות ונשנות, או לקות דיבור שבגללה המשתמש נצרך להיעזר במחשב כאביזר תקשורת תומכת וחליפית ודורשת ממנו להקליד במהירות דומה למהירות דיבור כדי להיות מובן לזולתו.

דוגמאות לתוכנות, תת-תוכנות (מודולים) וחומרות המציעות תמליל אוטומטי:[דרושה הבהרה]

* Microsoft Word
* SoothSayer 4
* קורצוויל 3000
* אייפון

לקריאה נוספת
------------

* MacArthur, C.A. (1996). Using technology to enhance the writing processes of students with learning disabilities. Journal of Learning Disabilities, 29(4), 344-354
* Niemann, D. (1996). Word prediction makes the difference: learning disabilities in middle school. TECH-NJ: Technology, Educators, & CHildren with disabilities – New Jersey, 8(1). 4,8.
* Wanderman, R. (1997). How computers change the writing process for people with learning disabilities. () LD OnLine: a service of The Learning Disabilities Project at WETA.
* Zimmerman, B. & Conant, J. (1994). Powerful tools for students with learning disabilities. TECH-NJ: Technology, Educators, & CHildren with disabilities – New Jersey, 5(1), 14-15.

הערות שוליים
------------

1. ↑  Int J Hum Comput Interact. 2011 Jan 1;27(1):69-84. Predictive spelling with a P300-based brain-computer interface: Increasing the rate of communication. Ryan DB, Frye GE, Townsend G, Berry DR, Mesa-G S, Gates NA, Sellers EW.
*Nucifraga caryocatactes caryocatactes* 
**קיק אגוזים מנוקד** (שם מדעי: ***Nucifraga caryocatactes***) הוא מין של ציפור שיר ממשפחת העורביים אשר חי ברחבי אירואסיה ביערות מחטניים ונשירים מאירופה עד לסיביר וליפן במזרח.

קיק האגוזים דומה במראהו לעורבני אך בעל מקור נוקשה שחור המותאם לפיצוח זרעים קשים או בלוטים. הוא מגיע לאורך 32–38 ס"מ, בעל מוטת כנפיים של 49–53 ס"מ ומשקלו 120–170 גרם. הקיק בעל נוצות חומות-לבנות עם מצח בצבע חום, אזור שת לבן וקצוות כנפיים וזנב שחורים. הרגליים אפורות ובעלות טפרים חזקים והעיניים שחורות.

קיק האגוזים ניזון בעיקר מצנוברים של עצי אורן ממגוון מינים וכן מזרעי לוז ואשוחית, אותם הוא מחלץ מקליפתם באמצעות נקישה עם מקורו ושימוש בלשונו הארוכה ובעלת הקרסים לחילוץ הצנוברים. אם זה לא עוזר הוא ינסה לנפץ את הקליפה בחבטות תוך שהוא מצמיד את הזרעים לרגליו. הקיק אוסף את הזרעים ואת חלקם טומן באתרי מסתור, מה שלפעמים עוזר לאורנים הצעירים לנבוט ומסייע בעקיפין לעץ. בנוסף הוא ניזון ממזונות נוספים כמו פירות, דבש, דבורים וחרקים נוספים וגם מגוזלים, ביצים, מכרסמים קטנים ונבלות.

הקיק חי בזוג על עץ שבו מקננים והנקבה מטילה בו 2–4 ביצים הבוקעות לאחר 18 יום. שני ההורים מטפלים בגוזלים.

**תת-מינים**:

* *Nucifraga caryocatactes caryocatactes*
* *Nucifraga caryocatactes macrorhynchos*
* *Nucifraga caryocatactes rothschildi*
* *Nucifraga caryocatactes japonicus*
* *Nucifraga caryocatactes interdicta*
* *Nucifraga caryocatactes macella*
* *Nucifraga caryocatactes hemispila*
* *Nucifraga caryocatactes owstoni*

קישורים חיצוניים
----------------

ויקישיתוף מדיה וקבצים בנושא **קיק אגוזים מנוקד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  קיק אגוזים מנוקד באתר הרשימה האדומה של IUCN
**טניה בראזו** (ביוונית: **Τάνια Μπρεάζου**; נולדה ב-1 בדצמבר 1998) היא זמרת-יוצרת יוונייה ממוצא רומני.

ביוגרפיה
--------

בשנת 2016 השתתפה בראזו בגרסה היוונית של "The X Factor". בשלב האודישנים ביצעה את השיר "Hero", של מריה קארי. היא עברה לשלב הבא, וסומנה על ידי קהל התחרות כמועמדת פוטנציאלית לזכייה. בראזו נכנסה לקטגוריית הבנות בניהולה של טאמטה. במרוצת הזמן הודחו מן הקטגוריה הזו אלני קוסקינה, כריסטינה צנטי וכריסטינה מפוניה, פרט לבזארו. אולם בשלב חצי הגמר הודחה מן התחרות, לאחר שהפסידה לזמר סטראו סול.

בשנת 2017 הוציאה בראזו לאור את סינגל הבכורה שלה, "O Kosmos Mou". לאחר מכן השתתפה בקדם היווני לאירוויזיון 2018, עם השיר "Kati", אך כשלה בניסיון להעפיל לגמר התחרות. בשנת 2019 הוציאה לאור את הסינגל "Mon Cheri", שהפך ללהיט ברחבי המדינה, והושמע במרבית תחנות הרדיו המקומיות. בשנת 2020 זכתה בתוכנית השירה "Your Face Sounds Familiar", כשהיא מגלמת את אריאנה גרנדה. על פי ההערכות עתידה בראזו להיבחר על ידי רשות השידור הקפריסאית לייצוג המדינה באירוויזיון 2022. אולם לבסוף נבחרה הזמרת אנדרומאכי, עם השיר "Ela".

קישורים חיצוניים
----------------

* טניה בראזו, ברשת החברתית פייסבוק
* טניה בראזו, ברשת החברתית אינסטגרם
* טניה בראזו, באתר ספוטיפיי

הערות שוליים
------------

1. ↑  X FACTOR GREECE 2016 | AUDITIONS EPISODE 7 | ΤΑΝΙΑ ΜΠΡΕΑΖΟΥ
2. ↑  Tania Breazou
3. ↑  Eurovision ΕΡΤ: Η Τάνια Μπρεάζου είναι η 16η υποψηφιότητα για τον ελληνικό τελικό
4. ↑  TANIA BREAZOU
5. ↑  טניה בראזו תייצג את קפריסין עם שיר של מיכאליס חטזיאניס?, אתר EuroMix
**נובורוסיה** (ברוסית: **Новороссия**; באוקראינית: **Новоросія**; באופן מילולי: רוסיה החדשה) היא חבל ארץ היסטורי בדרום אוקראינה ובדרום-מערב רוסיה. החבל נוצר משטחים שכבשה האימפריה הרוסית מידי האימפריה העות'מאנית וחופף במידה רבה את השטח של חאנות קרים לשעבר. השימוש הרשמי בשם זה פסק לאחר 1917, עת הוקמה הרפובליקה העממית של אוקראינה. 

שטח נובורוסיה כולל את הערבה שמצפון לים השחור הממוקמת בין הדניסטר במערב ונהר קובאן במזרח. העיר המרכזית בנובורוסיה, שהייתה הבירה ההיסטורית של החבל, היא אודסה.

בין השנים 1774–1861 אוכלס האזור במתיישבים רוסים, אוקראינים וגרמנים. בשנת 1778, בשפך נהר קלמיוס לים אזוב, הוקמה עיר. על פי הוראתה של הקיסרית יקטרינה הגדולה, יושבו העיר והאזור על ידי היוונים, שהועברו מחצי האי קרים, ושמה של העיר הוסב למריופול. נוסף על מריופול, הוקמו יישובים ששמם היה יקטרינוסלב, חרסון, נובונוגאיסק וניקולייב. במהלך המאה ה-19, רוב האוכלוסייה הייתה אוקראינית. 

האזור נותר חלק מהאימפריה הרוסית עד להתמוטטותה בעקבות מהפכת פברואר הרוסית בתחילת מרץ 1917, ולאחר מכן הפך לחלק מהרפובליקה הרוסית קצרת-הימים. בשנת 1918, היא נכללה במידה רבה בשטחי המדינה האוקראינית והרפובליקה העממית של אוקראינה באותו הזמן. באזור ניסו גם גורמים מסוימים ליצור חברה אנרכיסטית, במאכנובשצ'ינה. בשנים 1918–1920, היא הייתה, בהיקפים שונים, בשליטת ממשלות התנועה הלבנה האנטי-בולשביקית של דרום רוסיה שתבוסתם סימנה את השליטה הסובייטית על השטח, שהפך לחלק מהרפובליקה הסובייטית הסוציאליסטית האוקראינית, בתוך ברית המועצות בשנת 1922.

ראו גם
------

* המדינה הפדרלית של נובורוסיה

קישורים חיצוניים
----------------

ויקישיתוף מדיה וקבצים בנושא **נובורוסיה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1022653903
* NKC: ge1012723
* VIAF: 259745861
* WorldCat (עם VIAF): 259745861

 |
**צולל מצויץ** (שם מדעי: *Aythya fuligula*) הוא מין ברווז הסוג צולל השייך לתת-משפחת הצוללים.

אורכו של הצולל 40-56 ס"מ, מוטת כנפיו 68-89 ס"מ ומשקלו 500-1,400 גרם. הוא בעל ראש שחור וגדול עם ציצה אחורית, עיניים צהובות גדולות, מקור אפור עד לבן וגוף וכנפיים שחורים. הבטן לבנה. הברווז שוחה היטב על פני המים וגם יכול לצלול לעומק בחיפוש מזונו. הברווז הזכר גדול ומקושט יותר מהנקבה החומה שגם לה ציצה אחורית.

הצולל מצוי בארצות הברית, קנדה ובצפון אירואסיה עד לבריטניה. הוא מצוי באגמים, ביצות עשב, בריכות וגם סביב חופים רגועים ולגונות. הברווז צולל במים בחיפוש אחרי רכיכות שונות, תולעים ויצורי מים קטנים. הוא ניזון גם מצמחים.

קישורים חיצוניים
----------------

ויקישיתוף מדיה וקבצים בנושא **צולל מצויץ** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
* IBC
 |

הערות שוליים
------------

1. ↑  צולל מצויץ באתר הרשימה האדומה של IUCN

נקבת הצולל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553514705171

 |
חידת "צוללות" פתורה.
**צוללות** היא חידה המבוססת על המשחק "צוללות" ובה על הפותר לחשוף את מיקומן של צוללות בלוח משבצות 10x10 בעזרת מספרים.

בחידה על הפותר לחשוף את מיקומן של צוללות המוחבאות בלוח (לפי אותם החוקים שבהם מציבים את הצוללות במשחק הרגיל). צי הצוללות הסטנדרטי הוא: צוללת אחת באורך 4 משבצות, שתי צוללות באורך 3, שלוש צוללות באורך 2 ו-4 צוללות באורך 1. הרמזים שמקבל הפותר הם מספרים במאוזן ובמאונך שמציינים את מספר המשבצות ה"מלאות" (שיש בהן חלק מצוללת) בשורה או בטור. כמו כן, לעיתים מביאים משבצות עם מים בתוכן, כלומר ידוע שהן ריקות, או חלקים מצוללת (ואז גם צורת החלק רומזת: עיגול הוא צוללת בודדת, חצי עיגול וחצי ריבוע הוא קצה של צוללת וריבוע הוא אמצע של צוללת).

כדי לפתור את החידה מתחילים בדרך כלל מהמשכת צוללות שחלקים מהן ניתנו בהתחלה, סימון מים מסביבן, וסימון מים בשורות עם המספר 0 או שסומנו משבצות עם צוללות כמו המספר. אסטרטגיות נוספות הן חיפוש השורות שבהן יכולות להופיע הצוללות הגדולות, ולהסתכל על השורות או הטורים שכמעט מלאים, ולבדוק מה הן הדרכים להשלים אותן.

לחידה קיימות מספר וריאציות, בהן: לוח גדול או קטן יותר (עם צי גדול או קטן יותר בהתאמה) ולוח משושים.

ראו גם
------

* שחור ופתור

קישורים חיצוניים
----------------

ויקישיתוף מדיה וקבצים בנושא **צוללות** בוויקישיתוף
* אתר עם הסברים וחידות "צוללות" (באנגלית)
**קוג'ו פו-דו לאבה** (בצרפתית: **Kodjo Fo-Doh Laba**; נולד ב-27 בינואר 1992 בלומה שבטוגו) הוא כדורגלן טוגולזי המשחק בעמדת החלוץ בקבוצת אל-עין מליגת העל של איחוד האמירויות הערביות ובנבחרת טוגו.

קריירת מועדונים
---------------

לאבה שיחק בקבוצות אנז' מליגת העל הטוגולזית, ביטאם מליגת העל הגבונזית וברכאן מליגת העל המרוקאית.

בחודש יוני 2019 חתם באל-עין מליגת העל של איחוד האמירויות הערביות. בשלוש עונותיו הראשונות במועדון ערך 63 הופעות ליגה, בהן הבקיע 58 שערים. בעונת 2021/2022, בה זכתה אל-עין באליפות איחוד האמירויות הערביות, סיים לאבה כמלך השערים של הליגה, עם 26 שערים ב-22 הופעות.

קריירה בינלאומית
----------------

ב-25 במרץ 2016 ערך לאבה את הופעת הבכורה שלו בנבחרת טוגו, בהפסד 1-0 לנבחרת תוניסיה במסגרת מוקדמות גביע אפריקה לאומות 2017. ב-5 ביוני הבקיע את שער הבכורה שלו בנבחרת, בתיקו 2-2 נגד נבחרת ליבריה במסגרת מוקדמות גביע אפריקה לאומות 2017.

לאבה היה חלק מסגל נבחרת טוגו לטורניר גביע אפריקה לאומות 2017, וערך שלוש הופעות בטורניר, בהן הבקיע שער אחד, בהפסד 3-1 לנבחרת הרפובליקה הדמוקרטית של קונגו במסגרת שלב הבתים.

תארים
-----

ברכאן
* הגביע המרוקאי (1): 2018

אל-עין
* אליפות איחוד האמירויות הערביות (1): 2021/2022
* הגביע של איחוד האמירויות הערביות (1): 2021/2022

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Al Ain's busy summer continues with signings of Abderrahmane Meziane and Kodjo Fo-Doh Laba באתר The National, ‏ 13 ביוני 2019 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קוג'ו פו-דו לאבה"**.
**מועדון כדורסל אנדורה** (בספרדית: **Bàsquet Club Andorra**), הידוע מטעמי חסות גם כ**מורה בנק אנדורה** (**MoraBanc Andorra**) הוא מועדון כדורסל מאנדורה לה ולה, בירת אנדורה, המשחק בליגת העל הספרדית בכדורסל. אף על פי שבסיסו באנדורה, המועדון משחק במערכת הכדורסל בספרד.

היסטוריה
--------

ב-12 ביוני 1970 נוסד המועדון בשם **Club de Basket Les Escaldes**, ושינה את שמו ל-**Bàsquet Club Andorra** ב-12 באפריל 1971. אנדורה התחילה לשחק בתחרויות האזוריות של ליידה ובעונת 1975/76 עלתה לפרמיירה קטאלנה, ליגת העל של קטלוניה בכדורסל. לאחר עונה פרשה מהליגה עקב בעיות כלכליות, אך חזרה בעונת 1980/81. המועדון עלה לליגה הספרדית השלישית בסוף עונת 1981/82 ולליגת המשנה בעונת 1983/84. בעונת 1991/92 עלתה אנדורה לליגה הספרדית בכדורסל, שם נשארה 4 עונות. בעונת 1995/96 השתתפה הקבוצה בגביע קוראץ', והודחה בשלב הבתים (16 האחרונות) כשסיימה ללא ניצחונות בבית עם אפס פילזן, קאגיבה וארזה ופאניוניוס. בסיום אותה עונה ירדה אנדורה בחזרה לליגה השנייה. החל מעונת 1997/98 השתתפה אנדורה ברמות הנמוכות של קטלוניה וספרד עד עונת 2009/10, אז התחרתה בליגה השלישית. בעונת 2012/13 עלתה אנדורה לליגה הספרדית השנייה, ובעונה שלאחר מכן זכתה באליפות הליגה כשניצחה בגמר את פורד בורגוס, עלתה לליגה הבכירה אחרי 18 שנים וגם הגיעה לגמר גביע הנסיך (הגביע המשני לגביע המלך). בעונת 2016/17 העפיל המועדון לראשונה אחרי 22 שנים לפלייאוף ה-ACB, והודחה ברבע הגמר על ידי ריאל מדריד. העפלה זו לפלייאוף איפשרה לאנדורה לחזור תחרויות האירופאיות, ובעונת 2017/2018 החלה להשתתף ביורוקאפ, אך הודחה בשלב הבתים הראשון. גם בעונה הבאה השתתפה הקבוצה, והודחה בחצי הגמר על ידי אלבה ברלין, לאחר שניצחה ברבע הגמר את אסוול ליון-וילרבאן. גם בעונת 2019/2020 השתתפה הקבוצה במפעל והודחה בשלב הבתים השני (16 האחרונות), כמו גם בעונת 2020/2021.

שחקני עבר מפורסמים
------------------

* יווןיוון ת'נאסיס אדטוקומבו
* ארצות הבריתארצות הברית קולטון אייברסון
* סלובניהסלובניה יאקה בלאז'יץ'
* אוסטרליהאוסטרליה ניית'ן ג'וואי
* ארצות הבריתארצות הברית שון ג'ונס
* ספרדספרד ז'ורדי טריאס
* צ'כיהצ'כיה דויד ילינק
* ספרדספרד ויקטור סאדה
* גאורגיהגאורגיה גאורגי שרמדיני
* ישראלישראל גל מקל

קישורים חיצוניים
----------------

ויקישיתוף מדיה וקבצים בנושא **אנדורה** בוויקישיתוף
* 

* אתר האינטרנט הרשמי של אנדורה
* אנדורה, ברשת החברתית פייסבוק

* אנדורה, ברשת החברתית טוויטר

* אנדורה, ברשת החברתית אינסטגרם

* אנדורה, סרטונים בערוץ היוטיוב

| **יורוקאפ - 2023/2024** |
| --- |
| בית א' | בית ב' |
| ישראלישראל הפועל תל אביב | ספרדספרד חובנטוד בדאלונה | ספרדספרד גראן קנריה | מונטנגרומונטנגרו בודוצ'נוסט פודגוריצה |
| סלובניהסלובניה צדביטה אולימפיה | צרפתצרפת BC פריז | גרמניהגרמניה רטיופארם אולם | צרפתצרפת JL בורק |
| איטליהאיטליה רייר ונציה | ליטאליטא וולבס | טורקיהטורקיה טורק טלקום | ליטאליטא לייטקבליס |
| טורקיהטורקיה בשיקטש | גרמניהגרמניה המבורג טאוורס | יווןיוון אריס סלוניקי | איטליהאיטליה אקילה באסקט טרנטו |
| אוקראינהאוקראינה פרומיתיי | בריטניהבריטניה לונדון ליונס | פוליןפולין שלונסק ורוצלב | רומניהרומניה קלוז'-נאפוקה |

| ליגת העל הספרדית - עונת 2023/2024 |
| --- |
| 

|  |
| --- |
| אוברדוירו • אוניקאחה מאלגה • אנדורה • בילבאו • בראוגן • ברצלונה • גראן קנריה • גרנדה • ולנסיה • ז'ירונה • חובנטוד בדאלונה • טנריפה • מורסיה • מנרסה • סאסקי בסקוניה • סרגוסה • פלנסיה • ריאל מדריד |

 |
**קוברה יורקת שחורת-צוואר** (שם מדעי: ***Naja nigricollis***; לפי האקדמיה: קוֹבְּרָה יוֹרֶקֶת) היא מין קוברה יורקת הנפוצה באפריקה ובעלת ראש וצוואר שחורים.

מאפיינים
--------

אורכה של הקוברה 1.2-2.2 מטר ולפעמים גם יותר. הגוף מכוסה הקשקשים הוא שחור או אפור בהיר עם גחון צהוב או אדמדם. לעיתים ניתן למצוא גם מופע חום-אדמדם. הצוואר, כשמו, שחור וכך גם הראש הרחב. העיניים גדולות והלסת מעוגלת וגדולה, בתוכה ישנה לשון ארוכה העוזרת בהרחה ושיני ארס גדולות וקטלניות היכולות לירוק למרחק את הארס ולפגוע בעיני תוקפים. יריקה זו משמשת רק נגד אויבים.

קוברה זו חיה ברחבי מדינות אפריקה שמדרום לסהרה, בעיקר במערב, ב:אנגולה, בנין, בורקינה פאסו, קמרון, צ'אד, הרפובליקה המרכז אפריקנית, הרפובליקה הדמוקרטית של קונגו, קונגו, אתיופיה, גבון, גאנה, גינאה ביסאו, גויאנה, חוף השנהב, קניה, ליבריה, מאלי, ניז'ר, ניגריה, סנגל, סיירה לאון, גמביה, מאורטניה, סודאן, טנזניה, סומליה, טוגו, אוגנדה וזמביה. ייתכן שהיא נמצאת גם בדרום אפריקה, זימבבואה, סווזילנד, בוצוואנה, נמיביה ומוזמביק. ברוב אזורי תפוצתם הם חיים באזורי סוואנה וגם ביערות גשם שונים, אך הם יכולים לשרוד גם במדבריות צחיחים. הם נמצאים באזורים בהם יש מקווי מים.

הקוברה היא ציידת טובה וזריזה של יונקים קטנים כמו עכברים וחולדות אך גם של לטאות ונחשים אחרים, דו-חיים שונים ועופות. הטורפים הגדולים שלה הם עופות דורסים כמו החיוויאי וגם נמיות גדולות.

קישורים חיצוניים
----------------

ויקישיתוף מדיה וקבצים בנושא **קוברה יורקת שחורת-צוואר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* קוברה יורקת שחורת-צוואר באתר reptile-database

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558129305171

 |





1. ↑  קוברה יורקת שחורת-צוואר באתר הרשימה האדומה של IUCN
**קיק אגוזים** (שם מדעי: ***Nucifraga***) הוא סוג של ציפורי שיר ממשפחת העורביים, בו 3 מינים החיים ביערות המחטניים של אמריקה הצפונית, צפון אירואסיה והרי ההימלאיה והם משמשים כמפיצי זרעים של עצי מחט.

ציפורי הקיק ניזונים בעיקר מזרעי עצי אורן, אשוחית ועצים מחטניים נוספים וכן מעצים נוספים. הם בעלי מקור קשיח שחור, מקור המזכיר את מקור העורבני, קרוב משפחתו אך ארוך יותר וכפוף מטה. הקיק בעל נוצות חומות-לבנות מנומרות בשחור ובעל עיניים שחורות. הוא חי בזוגות ולעיתים בקבוצות גדולות יותר בין ענפים העצים ומחלץ בעזרת לשונו את הצנוברים מהאצטרובלים. הוא אוסף ומפזר כך הרבה זרעים שהוא שומר לחורף ולעיתים העצים מסתייעים בו כדי להפיץ את עצמם.

מינים
-----

* קיק אגוזים מנוקד (*Nucifraga caryocatactes*)
* קיק אגוזים אמריקאי (*Nucifraga columbiana*)
* *Nucifraga multipunctata*

קישורים חיצוניים
----------------

ויקישיתוף מדיה וקבצים בנושא **קיק אגוזים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |

* קיק אגוזים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552232305171
* LCCN: sh2009001247

 |
**קוֹג'וֹרי** (בגאורגית: **კოჯორი**) היא עיירה בנפת גרדבני שבכארתלי תחתית גאורגיה. היא מרוחקת כ-20 ק"מ דרום-מערבית לבירה טביליסי. העיירה נמצאת ברכס תריאלתי באזור אקלימי הררי המתאים לספא וכוללת בתוכה מספר דאצ'ות השייכות למשפחות מטביליסי. בשנת 1968 קיבלה מעמד של עיירה (דבה - დაბა), ואוכלוסייתה בשנת 2002 מנתה 1,900 איש.

מקור השם קוג'ורי הוא מהמילה הסוואנית: קוֹג'וֹ ("კოჯო") ופירושו "של אבן" וקוג'ורי פירושו "מאבן" או "מאבנים".

דרומית לעיירה נמצא תל אזאולי, עליו נמצאים שרידי מצודה מימי הביניים הידועה בשם "מצודת אָגָרַני" (აგარანი) או "מצודת אָזֶאוּלי" (აზეულის ციხე) או מצודת קוג'ורי. מבחינה ארכאולוגית מתוארכת השכבה העליונה בתל למאה ה-11, יחד עם זאת, רוב השרידים חדשים יותר יחסית ומתואכים לתקופה שבין המאה ה-16 למאה ה-18.

בתקופת פלישת הצבא האדום לגאורגיה, ב-17 בפברואר 1921, התקדמו, דיוויזיות של חיל רגלים וחיל פרשים של הצבא האדום, כשהם נתמכים במטרייה אווירית, כ-15 ק"מ דרום-מערבית לטביליסי. הפסגה האסטרטגית של קוג'ורי וטבחמלה עברה מיד ליד בשלושת הימים שבין 18 בפברואר - 20 בפברואר, כאשר הכוחות הגאורגים, תחת פיקודו של גיאורגי מזניאשווילי, סבבו בסופו של דבר לאחור, ויחידות הצבא האדום, אשר סבלו מאבדות כבדות, החלו להתקבץ במטרה להדק את המעגל העוטף את טביליסי. באתר הקרב הוקמה בשנות ה-90 של המאה ה-20 אנדרטה לזכרם של הקצינים הזוטרים שנפלו בקרב.

מפקדת יחידת עילית של צבא גאורגיה, "הברידגה הקוג'ורית", ממוקמת בסמוך לעיירה.

גלריית תמונות
-------------

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קוג'ורי** |

הערות שוליים
------------

1. ↑  על פי האתנוגרף הגאורגי, מ. גגשידזה
חתך רוחב של עובר אפרוח, לאחר הדגרה של 45 שעות**מיתר הגב** (באנגלית: **Notochord**, מיוונית: νῶτον = גב, χορδή = מיתר) הוא מבנה מוארך וגמיש שנמצא בעוברים של כל המיתרניים. הוא מורכב מתאים שמקורם מהמזודרם ומגדיר את הציר הקדום בעובר. במיתרנים מסוימים, הוא ממשיך להתקיים לאורך כל חייהם כציר התמיכה העיקרי של הגוף, ואילו אצל רוב בעלי החוליות הוא הופך להיות הגרעין הַמּוֹכִי של הדיסק הבין חולייתי. מיתר הגב נמצא מצד הגחון לצינור העצבי.

מיתר הגב היה "עמוד השדרה" הקדום ששימש כמבנה תמיכה במיתרנים כגון הייקויכטיס (מין נכחד של חולייתן). מיתר הגב היווה יתרון לאב הקדמון של הדגים, כי הוא היה מבנה נוקשה לאחיזת השרירים, ועם זאת גמיש מספיק כדי לאפשר תנועה יותר מאשר, למשל, שלד חיצוני של בעלי החיים הדומיננטיים של אותה תקופה. לעוברים של בעלי חוליות יש מיתר גב גם היום, ככל הנראה מפני שהוא שמר על תפקיד מרכזי של איתות ותיאום ההתפתחות העוברית, גם אם הוא לרוב אבד בשלב הבוגר. ברוב בעלי החיים מקבוצת בעלי ארבע רגליים, הוא בסופו של דבר מתפתח להיות הגרעין הַמּוֹכִי של הדיסק הבין חולייתי.

מיתר הגב מורכב בעיקר מליבה של גליקופרוטאינים, עטוף במעטה של סיבי קולגן המתלפפים לשני סלילים מנוגדים. הזווית בין סיבים אלו קובעת האם הגדלת הלחץ בליבה תגרום לקיצור ועיבוי הגוף או להתארכות והיצרות שלו.

מיתר הגב (Notochord) בחתך רוחב של דג ריאות

קישורים חיצוניים
----------------

ויקישיתוף מדיה וקבצים בנושא **מיתר הגב** בוויקישיתוף
* מיתר הגב, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* TE: E5.0.1.1.0.0.8

 |
**קמפנגו** (שם מדעי: *Bagrus meridionalis*) הוא מין של שפמנון גדול משפחת הבגרידיים, המצוי בסכנת הכחדה חמורה והוא אנדמי לימת מלאווי ואגם מלובל (אנ') שלצידה וכן לעיתים מגיע לנהר שיר (אנ').

תיאור
-----

דג זה הוא מהגדולים שבדגי ימת מלאווי והוא מגיע לאורך ממוצע של 42 ס"מ, אם כי נמצאו פרטים באורך של 1 ואפילו 1.5 מטר. הוא דומה מאוד לבאיאד וייתכן שמגיע למשקל דומה. דג זה שחור בבגרותו והצעירים לבנים עד כתמים חומים עליהם. דגים אלה הם פעילי לילה, כאשר במשך היום הם נחים במערות.

זהו דג טורף הניזון בעיקר ממיני אמנוניים קטנים יותר, אותם הוא מחפש בעיקר על קרקעית האגם עם הבינים הגדולות שלו. בעונת הרבייה הזכר חופר קן רדוד בקרקעית חולית, לרוב בקרבת סלעים, שם הנקבה מטילה כמה אלפי ביצים. הצעירים ניזונים עם בקיעתם בעיקר מביציות לא מופרות של אמם וכן מחסרי חוליות שאביהם מספק להם. שני ההורים מטפלים יחדיו בצעירים ומגוננים עליהם ממגוון טורפים, הכוללים בעיקר אמנונים גדולים. השפמנון מנוקה לעיתים בתחנות ניקוי בידי האמנון *Pseudotropheus crabro*, אף שהוא עלול לטרוף את צעיריו. הוא עצמו נטפל בידי השפמנון *Bathyclarias nyasensis* וכן מספר אמנונים מטילים ביצים בקרבתו, כדי להשתמש בהגנתו לצעיריהם. הצעירים שלו מתבגרים ועוזבים את הוריהם כשהם מגיעים לאורך של 12 ס"מ בקירוב.

הדג מצוי בטבע בסכנת הכחדה חמורה עקב דיג יתר לבשרו המשובח.

קישורים חיצוניים
----------------

ויקישיתוף מדיה וקבצים בנושא **קמפנגו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ITIS
* GBIF
 |

הערות שוליים
------------

1. ↑  קמפנגו באתר הרשימה האדומה של IUCN
**שד הכיס** (שם מדעי: **Sarcophilus**) הוא סוג של יונק מהמשפחה נמיות כיס שבסדרה טורפי כיס אשר חי באוסטרליה ובאי טסמניה. בעבר היו בסוג זה 4 מינים אשר חיו בתקופת הפליסטוקן, בדרום אוסטרליה אך כיום רק מין אחד שרד - שד טסמני (Sarcophilus harrisii) החי רק בטסמניה ומצוי בסכנת הכחדה.

השדים הנכחדים שד לניאריוס ו-"Sarcophilus moornaensis" היו גדולים בהרבה מהשד הטסמני החי, והגיעו עד למשקל 10 ק"ג. ייתכן שבידודו של המין הקיים על טסמניה הוביל לגמדותו, מה שתרם להישרדותו בעוד קרוביו מהיבשת נכחדו.

למרות שהוא קטן מקרוביו הוא עדיין טורף הכיס הגדול ביותר שחי כיום (לאחר שהזאב הטסמני נכחד) והוא טורף-העל של טסמניה הידוע בשיניו החזקות ותאבונו הגדול. דבר זה הביא לכינויו ה"שד".

מינים
-----

* שד טסמני (Sarcophilus harrisii)
* שד לניאריוס (Sarcophilus laniarius) - נכחד
* Sarcophilus moornaensis - נכחד
* Sarcophilus prior - נכחד

קישורים חיצוניים
----------------

ויקישיתוף מדיה וקבצים בנושא **שד הכיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544143905171

 |
**קוברה כספית** (שם מדעי: ***Naja oxiana***) היא מין של נחש מהסוג קוברה ממשפחת הפתניים השוכנת במרכז אסיה מחופי הים הכספי ואיראן במערב עד לצפון פקיסטן והודו (בחבל קשמיר ובהימאצ'ל פרדש) במזרח. היא דומה מעט לקוברה ההודית (*Naja naja*) במראה, אך היא בהירה יותר ובעלת גומות כהות מתחת לגרון, החסרות אצל ההודית.

מאפיינים
--------

קוברה זו יכולה להגיע לאורך מטר עד 1.5 מטר, והיא בעלת קשקשים בעלי קצוות שחורים בולטים שצבעם כהה עד שחור, אך לא בכל גופה, והבטן ופלג הגוף התחתון צהוב או צבע בהיר. הראש רחב ומעוגל עם חריצים בולטים לעיניים. כמו שאר הקוברות היא בעלת מפרש צוואר גדול שצבעו צהוב-כהה לסירוגין. היא מנפחת את הצוואר כדי להרתיע את אויביה.

קוברה זו היא המערבית מכל הקוברות האסייתיות, והיא שוכנת בתחומי ערבה יבשה המכוסה בסלעים, עשבים מעטים או שיחיות, עד לגובה 3,000 מטר מפני הים. זוהי קוברה פעילת יום ברובה, אך לא רק, והיא מחפשת יונקים קטנים, עופות וזוחלים אחרים אותם היא הורגת בהכשה קטלנית.

הארס של קוברה זו קטלני ביותר ועל פי דו"ח מ-1992 היא נחשבת לקוברה הקטלנית מכולם. הארס מורכב מחלבונים נוירוטוקסינים והרעלת תאים (אנ') וכן אנזימים הגורמים לפגיעה חמורה בתאים, בשל שחרור גבוה של פורין. הקוברה יכולה לגרום לכאבים ונפיחויות, שיתוק, פגיעה במערכת העצבים ולמוות מחוסר נשימה. מרבית הקורבנות מתים אם לא קיבלו בזמן נוגדן.

קוברה זו היא הנחש הקטלני ביותר במרכז אסיה ואיראן ואחראית לתמותה הגבוהה ביותר מבין הקוברות מהכשה - 70-75% מהמוכשים בממוצע מתים.

קישורים חיצוניים
----------------

ויקישיתוף מדיה וקבצים בנושא **קוברה כספית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  קוברה כספית באתר הרשימה האדומה של IUCN
**מחלקת המטבע** היא המחלקה האחראית בבנק ישראל על הנפקת מטבעות ושטרות.
המחלקה הוקמה עם קום המדינה כחלק מבנק אפ"ק (שהפך בהמשך לבנק לאומי), והייתה אחראית על הנפקת המטבעות והשטרות החדשים של מדינת ישראל מ-1948 ועד 1954 - תחילה הלירה הארץ-ישראלית, שהייתה המשך למטבעות מתקופת המנדט הבריטי, ומשנת 1952 הלירה הישראלית. בשנת 1954 הועברה במלואה לידי הבנק המרכזי - בנק ישראל.

היסטוריה
--------

עם הידיעה שמדינה יהודית הולכת לקום על אדמת ארץ ישראל הוזמנו על ידי מוסדות היישוב שטרות חדשים כדי להחליף את הלירה הארץ ישראלית (לא"י) שהונהגו על ידי שלטונות המנדט הבריטי. באותה תקופה לא היה קיים מוסד פיננסי מרכזי למדינה שבדרך ולא הייתה אפשרות להקים מוסד כזה מפאת חוסר זמן וחוסר בידע, כמו כן היה פחד שהציבור לא יתן את אמונו במוסד פיננסי חדש ולא ישוש להחליף את הכסף. בשל הסיבות הללו פנו מוסדות היישוב לראשי בנק אפ"ק לשם הקמת מחלקה מיוחדת בתוך הבנק שתהיה אחראית על הנפקת המטבע והדפסת הכסף - מחלקת המטבע. עם חלוף השנים והתבססות המדינה בלט הצורך בגוף מרכזי שלא רק ידפיס את השטרות אלא גם יפקח על פעילותה הכלכלית של המדינה, לשם כך הועברה המחלקה ב-1954 לידי בנק ישראל.
טרזינה המופעלת על ידי שני נוסעים
טטרה T18 - טרזינה משוריינת
**טרזינה** (באנגלית: **Draisine**) היא כלי תחבורה קטן ופשוט הנע על מסילת רכבת ולעיתים רחוקות גורר מספר קרונות קטנים. הטרזינה מופעלת על ידי מנוף או בעזרת מנוע בנזין. 

באירופה כונה הקרון "דרזינה" על שם ממציאו, מהנדס אוסטרי בשם קארל פון דרייס.

בארץ ישראל
----------

בארץ ישראל קראו הפרדסנים **טרזינה** לקרוניות הקטנות שנסעו על פסים בפרדסים, שבאמצעותם היו מעבירים את פרי ההדר מהפרדס לבית האריזה. ביפו היה קו רכבת קלה להובלת מטענים בין תחנת הרכבת יפו והנמל שנקרא הטרזינה הקטנה. הטרזינה הייתה מורכבת מקרון קטן שהונע במנוע בנזין ושגרר קרונות קטנים ופתוחים. השימוש ברכבת הופסק בשנת 1927. עם הופעת המשאיות והתפתחות רשתות כבישים יעילות הצטמצם השימוש בטרזינות.

ראו גם
------

* טטרה T18

קישורים חיצוניים
----------------

ויקישיתוף מדיה וקבצים בנושא **טרזינה** בוויקישיתוף

הערות שוליים
------------

1. ↑  יעקב ינון, **סביב כיכר השעון**, ירושלים: הוצאת יד יצחק בן צבי, 2001, עמ' 166-163

|  |  |
| --- | --- |
| בקרת זהויות עריכת הנתון בוויקינתונים | 
* GND: 4680729-9
* NKC: ph337754

 |
**קוברה דרום פיליפינית** (שם מדעי: ***Naja samarensis***) הוא מין של נחש קוברה האנדמית לאיי הפיליפינים, בעיקר בויסאיאס ובמינדנאו. קוברה זו חופפת בתחומי תפוצתה הצפוניים עם מין נוסף של קוברה - קוברה פיליפינית. שני המינים הפיליפינים הם קוברות היורקות את ארסן מבעד לניבים החלולים והיישר לעבר עיני הקורבן, בדרך כלל לאחר איום או התקרבות מצידו.

מאפיינים
--------

קוברה זו מגיעה לאורך 1.4 מטרים והיא בעלת קשקשים צהובים בוהקים מנומרים בשחור והגחון החל מאמצע החזה כהה עד שחור. כמרבית הקוברות היא יכולה לשטח את צווארה כדי להיראות מאיימת יותר. היא בעלת כתמים דמויי עיניים על העורף.

הקוברה שוכנת בקרבת נחלים או נהרות ובג'ונגלים של דרום הפיליפינים. לעיתים היא תימצא בקרבה למגורי אדם,לרבות שדות אורז ומטעים. הקוברה מחפשת טרף כמו עכברים ויונקים קטנים אך גם צפרדעים, זוחלים אחרים ואף נחשים אחרים.

ארס
---

בנוסף על הארס אותו הקוברה יורקת היא יכולה לנשוך בעזרת ניביה החלולים, הקבועים בקדמת הלסת העליונה. הארס מורכב מנוירוטוקסין חזק וממרכיבים ציטוטוקסינים. הוא גורם לנפיחות באזור ההכשה, חום, לחץ דם גבוה ויכול להזיק למערכת הנשימה ולמוות של הקורבן כתוצאה משיתוק וחנק. ישנו נסיוב נגד ארס אך הוא נדיר מאוד בפיליפינים. עם זאת המפגשים עם הקוברה נדירים ומספר הקרבנות נמוך יחסית.

ארס המותז לתוך עיני הקורבן גורם לכאב עז ולפגיעה ברשתית ואם הוא לא נשטף בתוך זמן קצר, הוא יכול לגרום לעיוורון קבוע.

קישורים חיצוניים
----------------

ויקישיתוף מדיה וקבצים בנושא **קוברה דרום פיליפינית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  קוברה דרום פיליפינית באתר הרשימה האדומה של IUCN
פירוש נוסף ערך זה עוסק במכ"ם הפועל לפי אפקט דופלר. אם התכוונתם למשמעות אחרת, ראו דופלר.

**מכ"ם דופלר** (באנגלית: **Doppler Radar**) הוא מכ"ם המבוסס על אפקט דופלר (הסטת תדר כתלות במהירות היחסית בין המכ"ם לעצם הנבדק). באמצעות מכ"ם זה ניתן לגלות את מהירות האובייקט שאחריו עוקבים.

אות המיקרוגל המשודר על ידי אנטנת מכ"ם כיוונית לעבר עצם כלשהו מוחזרת עם הסטת תדר ביחס לתדר המשודר ומאפשרת לפענח בדיוק רב את מהירות העצם. גופי אכיפה בעולם, כגון משטרת התנועה, עושים שימוש נרחב במכ"ם זה, כמו גם גופי צבא וביטחון, בקרת תנועה אווירית, לוויינים, וכן בתחומי רדיולוגיה ומטאורולוגיה.

אפקט דופלר
----------

אפקט דופלר קרוי על שם הפיזיקאי האוסטרי כריסטיאן אנדראס דופלר, אשר תיאר לראשונה ב-1842 כיצד תדרי אור וגלי קול מושפעים מהתנועה היחסית בין מקור הגלים לגלאי. האפקט מוכר מאוד, משינוי בצליל של גלי הקול שמשמיעים רכבות למשל. צליל שריקת הרכבת נשמע גבוה יותר כשהרכבת מתקרבת ונמוך יותר כאשר היא מתרחקת.

עקרון פעולה
-----------

מכ"ם דופלר הוא מכ"ם (מגלה כיוון מרחק) המספק מדידת מהירות כפלט. מכ"ם דופלר מסווג כמשדר: פולס קוהרנטי, גל רציף או מאופנן תדר. מכ"ם דופלר על גל רציף (CW) מספק רק תוצאת מהירות. המכ"מים הראשונים היו מסוג רציף, אך במהרה התפתחו למכ"מים מאופנני תדר (FM-CW) אשר סורקים את תדרי המשדר כדי לפענח ולקבוע מרחק.

ראו גם
------

* אפקט דופלר

לקריאה נוספת
------------

* David G. C. Luck, **Frequency Modulated Radar**, published by McGraw-Hill, New York, 1949, 466 pages.

קישורים חיצוניים
----------------

ויקישיתוף מדיה וקבצים בנושא **מכ"ם דופלר** בוויקישיתוף
* עקרון דופלר (באנגלית)